Verku por la revuo Monato kaj ricevu abonon al la revuo kaj TEJO-membriĝon
#000000
Por instigi pli da junuloj ekverki en Esperanto, MONATO kunlabore kun TEJO lanĉas novan konkurson. Se vi verkas artikolon por Monato enkadre de la konkurso, kaj via artikolo estas akceptita, vi gajnos 4-monatan bitan abonon de la revuo Monato, kaj senpagan membriĝon al TEJO* dum unu jaro.
#000001
Monato estas ĉiumonata magazino fondita en 1979 de Stefan Maul kaj raportas pri nuntempaĵoj el ĉirkaŭ la mondo. Ĝi estas presata en Belgio kaj havas legantojn en 65 landoj.
#000002
Monato estas unika, ĉar por ĝi raportas nur korespondantoj el la lando mem, kiuj do bone konas la lokan situacion.
#000003
La sugestitaj temoj por kontribuoj estas:
#000004
Ni specife bonvenigas kontribuojn pri ĉi tiuj temoj, sed se vi volas verki pri io alia, nepre sendu mesaĝon al nova_talento@monato.be, demandante, ĉu via ideo povas taŭgi.
#000006
ATENTU, ke Esperanto-movado ne estas inter la temoj. MONATO estas revuo en Esperanto, ne pri Esperanto.
#000007
La redaktoroj de MONATO decidos, surbaze de la lingva kaj ĵurnalisma talentoj de la aŭtoroj, kiuj artikoloj partoprenantaj en la konkurso estos akceptataj kaj aperos en MONATO.
#000010
Por partopreni la kandidatoj sendu tekston de minimume 300 kaj maksimume 1500 vortoj al nova_talento@monato.be , enkopiante . Prefere la teksto simple troviĝu en la retmesaĝo, ne en aparta aldonaĵo
#000012
La kontribuoj estu originale verkitaj por MONATO. Do ne estos akceptitaj tradukoj, nek artikoloj, kiuj jam aperis aliloke.
#000013
La aldono de fotoj al artikoloj estas rekomendata. Tiuj fotoj devas esti faritaj de la aŭtoro mem, aŭ almenaŭ li posedu la permeson publikigi ilin en MONATO. Se en la foto aperas personoj, li havu la permeson de tiuj personoj, por uzi la foton kune kun la artikolo, aŭ eventuale, permeson de la gepatroj, se en la foto aperas infanoj. La fotoj havu la formon .JPG aŭ .TIFF.
#000014
MONATO aperigas prefere fonartikolojn, artikolojn, kiuj ne unuavice raportas pri faktoj, sed pri la fono malantaŭ la faktoj. Kontribuo, kiu citas, ke X iĝis la prezidanto de lando Y estas preskaŭ superflua, ĉar tion oni povis legi supozeble jam aliloke. Sed raporto, verkita de loĝanto de Y, kiu reliefigas kial X venkis, pro kiuj maŝoj en la elekto-proceduro, kion la homoj pensas pri li ktp, jen io por internacia magazino.
#000015
La uzon de pseŭdonimo MONATO permesas nur tre escepte, ekzemple por protekti personojn en totalismaj ŝtatoj.
#000016
Partoprenanto donas al la eldonanto la ekskluzivan eldonrajton de la tekstoj, kiujn ŝi/li havigas al MONATO por tiu ĉi konkurso. Tiuj rajtoj validas por la presita kaj la bitaj eldonoj de la revuo.
#000017
Jen kelkaj ekzempleroj de la revuo Monato, kiun vi povas elŝuti.
#000019
Saluton gekaruloj.Mi estas jxurnalisto cxe la Burunda Nacia Radio kaj Televideo en la radiofako,informado servo.
Mi interesigxis pri tiu revuo “Monato” kaj bezonas kontribui en gxi.Kompreneble eo evoluas en tutmondo.Por too,kiuj pensas ke eo ne plu ekzistas vidos anstantaux malaperi gxi aperas kaj evoluas forte.Dankegon Al vi.
#000022
Mi verkis artikolon kaj sendis ĝin sed mi ne ricevis respondon de TEJO...
#000024
> Frédéric skribis: Mi verkis artikolon kaj sendis ĝin sed mi ne ricevis respondon de TEJO...
#000025
Sed viajn ekzemplerojn de Monato vi ricevis, ĉu ne? Ĉu intertempe ĉio estas en ordo?
#000026
Leave a Comment or Cancel reply
#000027
هذا الموقع يستخدم Akismet للحدّ من التعليقات المزعجة والغير مرغوبة. تعرّف على كيفية معالجة بيانات تعليقك.
#000029